title: 2010/429/: 2010 m. liepos 28 d. Komisijos sprendimas, kuriuo leidžiama pateikti rinkai produktus, kurių sudėtyje yra genetiškai modifikuotų kukurūzų MON 88017 x MON 810 (MON-88Ø17-3 x MON-ØØ81Ø-6) arba kurie iš jų sudaryti, arba kurie iš jų pagaminti, pagal Europos Parlamento ir Tarybos reglamentą (EB) Nr. 1829/2003 (pranešta dokumentu Nr. C(2010) 5139)  Tekstas svarbus EEE

text:
3.8.2010

               LT

               Europos Sąjungos oficialusis leidinys

               L 201/46

         KOMISIJOS SPRENDIMAS
   2010 m. liepos 28 d.
   kuriuo leidžiama pateikti rinkai produktus, kurių sudėtyje yra genetiškai modifikuotų kukurūzų MON 88017 x MON 810 (MON-88Ø17-3 x MON-ØØ81Ø-6) arba kurie iš jų sudaryti, arba kurie iš jų pagaminti, pagal Europos Parlamento ir Tarybos reglamentą (EB) Nr. 1829/2003
   (pranešta dokumentu Nr. C(2010) 5139)
   (Tekstas autentiškas tik prancūzų ir olandų kalbomis)
   (Tekstas svarbus EEE)
   (2010/429/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1829/2003 dėl genetiškai modifikuoto maisto ir pašarų (1), ypač į jo 7 straipsnio 3 dalį ir 19 straipsnio 3 dalį,
   kadangi:

               (1)

               2005 m. lapkričio 29 d.„Monsanto Europe S.A.“ pagal Reglamento (EB) Nr. 1829/2003 5 ir 17 straipsnius pateikė kompetentingai Čekijos institucijai prašymą dėl maisto produktų, maisto ingredientų ir pašarų, kurių sudėtyje yra kukurūzų MON 88017 x MON 810 arba kurie iš jų sudaryti, arba kurie iš jų pagaminti, pateikimo rinkai (toliau – prašymas).

               (2)

               Prašymas pateiktas ir dėl kitų nei maistas ar pašarai produktų, kurių sudėtyje yra kukurūzų MON 88017 x MON 810 arba kurie iš jų sudaryti, pateikimo rinkai naudoti ta pačia paskirtimi, kaip ir bet kuriuos kitus kukurūzus, išskyrus auginimą. Todėl pagal Reglamento (EB) Nr. 1829/2003 5 straipsnio 5 dalį ir 17 straipsnio 5 dalį jame pateikiami duomenys ir informacija, kurių reikalaujama 2001 m. kovo 12 d. Europos Parlamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką ir panaikinančios Tarybos direktyvą 90/220/EEB (2) III ir IV prieduose, taip pat informacija apie rizikos vertinimą, atliktą pagal Direktyvos 2001/18/EB II priede išdėstytus principus, ir jo išvados. Prašyme taip pat pateikiamas poveikio aplinkai stebėsenos planas, parengtas pagal Direktyvos 2001/18/EB VII priedą.

               (3)

               2009 m. liepos 21 d. Europos maisto saugos tarnyba (toliau – EMST) pateikė palankią nuomonę pagal Reglamento (EB) Nr. 1829/2003 6 ir 18 straipsnius. Jos nuomone, vertinant galimą poveikį žmonių ir gyvūnų sveikatai ar aplinkai, kukurūzai MON 88017 x MON 810 yra tokie pat saugūs, kaip ir genetiškai nemodifikuoti kukurūzai. Todėl Europos maisto saugos tarnyba padarė išvadą, kad nėra tikėtina, jog rinkai pateikti prašyme aprašyti produktai, kurių sudėtyje yra kukurūzų MON 88017 x MON 810 arba kurie iš jų sudaryti, arba kurie iš jų pagaminti, (toliau – produktai) darys nepageidaujamą poveikį žmonių ir gyvūnų sveikatai ar aplinkai, jei jie bus naudojami pagal numatytą paskirtį (3). Pateiktoje nuomonėje EMST apsvarstė visus konkrečius valstybių narių iškeltus klausimus ir problemas, išsakytus konsultuojantis su nacionalinėmis kompetentingomis institucijomis, kaip nustatyta to reglamento 6 straipsnio 4 dalyje ir 18 straipsnio 4 dalyje.

               (4)

               EMST savo nuomonėje taip pat padarė išvadą, kad pareiškėjo pateiktas aplinkos stebėsenos planas, kurį sudaro bendrosios priežiūros planas, atitinka numatomą produktų naudojimo paskirtį.

               (5)

               Atsižvelgiant į šias aplinkybes reikėtų leisti pateikti šiuos produktus rinkai.

               (6)

               Kaip numatyta 2004 m. sausio 14 d. Komisijos reglamente (EB) Nr. 65/2004, nustatančiame genetiškai modifikuotų organizmų unikalių identifikatorių sudarymo ir priskyrimo sistemą (4), kiekvienam genetiškai modifikuotam organizmui (toliau – GMO) turėtų būti priskirtas unikalus identifikatorius.

               (7)

               Remiantis EMST nuomone, maisto produktams, maisto ingredientams ir pašarams, kurių sudėtyje yra kukurūzų MON 88017 x MON 810 arba kurie iš jų sudaryti, arba kurie iš jų pagaminti, netaikomi jokie specialūs ženklinimo reikalavimai, išskyrus nustatytuosius Reglamento (EB) Nr. 1829/2003 13 straipsnio 1 dalyje ir 25 straipsnio 2 dalyje. Tačiau, siekiant užtikrinti produktų naudojimą pagal paskirtį, kuri leidžiama šiuo sprendimu, ženklinant pašarus, kurių sudėtyje yra GMO arba kurie iš jų sudaryti, ir kitus nei maistas ir pašarai produktus, kurių sudėtyje yra GMO arba kurie iš jų sudaryti, kuriuos prašoma leisti pateikti rinkai, etiketėje reikėtų papildomai aiškiai nurodyti, kad svarstomi produktai neturi būti auginami.

               (8)

               Leidimo turėtojas turėtų pateikti metines veiklos, nurodytos poveikio aplinkai stebėsenos plane, įgyvendinimo ir rezultatų ataskaitas. Minėtus rezultatus reikėtų pateikti pagal 2009 m. spalio 13 d. Komisijos sprendimą 2009/770/EB nustatyti standartines pagal Europos Parlamento ir Tarybos direktyvą 2001/18/EB atliekamo genetiškai modifikuotų organizmų kaip atskirų produktų arba kaip kitų produktų sudėtinių dalių apgalvoto išleidimo į aplinką, siekiant juos tiekti rinkai, monitoringo rezultatų ataskaitų formas (5).

               (9)

               EMST nuomonė negali būti pagrindas taikyti specialias pateikimo rinkai sąlygas ar apribojimus ir (arba) specialias naudojimo ir tvarkymo sąlygas ar apribojimus, įskaitant jau pateiktų rinkai maisto produktų ir pašarų naudojimo stebėsenos reikalavimus, ar Reglamento (EB) Nr. 1829/2003 6 straipsnio 5 dalies e punkte ir 18 straipsnio 5 dalies e punkte nurodytas specialias konkrečių ekosistemų (aplinkos) ir (arba) geografinių regionų apsaugos sąlygas.

               (10)

               Visa reikiama informacija dėl leidimo pateikti produktus rinkai turėtų būti įrašoma į Bendrijos genetiškai modifikuoto maisto ir pašarų registrą, kaip nustatyta Reglamente (EB) Nr. 1829/2003.

               (11)

               2003 m. rugsėjo 22 d. Europos Parlamento ir Tarybos reglamento (EB) Nr. 1830/2003 dėl genetiškai modifikuotų organizmų ir iš jų pagamintų maisto produktų ir pašarų susekamumo ir ženklinimo ir iš dalies pakeičiančio Direktyvą 2001/18/EB (6) 4 straipsnio 6 dalyje nustatyti produktų, kurių sudėtyje yra GMO arba kurie iš jų sudaryti, ženklinimo reikalavimai.

               (12)

               Pagal 2003 m. liepos 15 d. Europos Parlamento ir Tarybos reglamento (EB) Nr. 1946/2003 dėl genetiškai modifikuotų organizmų tarpvalstybinio judėjimo (7) 9 straipsnio 1 dalį ir 15 straipsnio 2 dalies c punktą apie šį sprendimą per Biologinės saugos informacijos rinkimo, apdorojimo ir skleidimo centrą turėtų būti pranešta Biologinės įvairovės konvencijos Kartachenos biosaugos protokolą pasirašiusioms šalims.

               (13)

               Dėl šiuo sprendimu nustatomų priemonių konsultuotasi su pareiškėju.

               (14)

               Maisto grandinės ir gyvūnų sveikatos nuolatinis komitetas nepateikė nuomonės per Komiteto pirmininko nustatytą terminą.

               (15)

               2010 m birželio 29 d. posėdyje Tarybai nepavyko priimti sprendimo kvalifikuota balsų dauguma nei už pasiūlymą, nei prieš jį. Taryba nurodė, kad baigė nagrinėti šiuos dokumentus. Todėl šias priemones priima Komisija,

         PRIĖMĖ ŠĮ SPRENDIMĄ:
   1 straipsnis
   Genetiškai modifikuotas organizmas ir unikalus identifikatorius
   Šio sprendimo priedo b punkte nurodytiems genetiškai modifikuotiems kukurūzams (Zea mays L.) MON 88017 x MON 810 priskiriamas unikalus identifikatorius MON-88Ø17-3 x MON-ØØ81Ø-6, kaip nustatyta Reglamente (EB) Nr. 65/2004.
   2 straipsnis
   Leidimas
   Reglamento (EB) Nr. 1829/2003 4 straipsnio 2 dalyje ir 16 straipsnio 2 dalyje nurodytais tikslais ir laikantis šiame sprendime nurodytų sąlygų, leidžiama pateikti rinkai šiuos produktus:

               a)

               maisto produktus ir maisto ingredientus, kurių sudėtyje yra kukurūzų MON-88Ø17-3 x MON-ØØ81Ø-6 arba kurie iš jų sudaryti, arba kurie iš jų pagaminti;

               b)

               pašarus, kurių sudėtyje yra kukurūzų MON-88Ø17-3 x MON-ØØ81Ø-6 arba kurie iš jų sudaryti, arba kurie iš jų pagaminti;

               c)

               kitus nei maistas ir pašarai produktus, kurių sudėtyje yra kukurūzų MON-88Ø17-3 x MON-ØØ81Ø-6 arba kurie iš jų sudaryti, naudojamus ta pačia paskirtimi kaip bet kurie kiti kukurūzai, išskyrus auginimą.

         3 straipsnis
   Ženklinimas
   1.   Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų ženklinimo reikalavimų, „organizmo pavadinimas“ yra „kukurūzai“.
   2.   Žodžiai „neskirti auginti“ įrašomi 2 straipsnio b ir c punktuose nurodytų produktų, kurių sudėtyje yra kukurūzų MON-88Ø17-3 x MON-ØØ81Ø-6 arba kurie iš jų sudaryti, etiketėje ir prie tokių produktų pridedamuose dokumentuose.
   4 straipsnis
   Poveikio aplinkai stebėsena
   1.   Leidimo turėtojas užtikrina, kad būtų parengtas ir įgyvendintas priedo h punkte nurodytas poveikio aplinkai stebėsenos planas.
   2.   Leidimo turėtojas pateikia Komisijai metines stebėsenos plane nurodytos veiklos įgyvendinimo ir rezultatų ataskaitas, parengtas pagal Sprendimą 2009/770/EB.
   5 straipsnis
   Bendrijos registras
   Šio sprendimo priede nurodyta informacija įrašoma į Bendrijos genetiškai modifikuoto maisto ir pašarų registrą, kaip nustatyta Reglamento (EB) Nr. 1829/2003 28 straipsnyje.
   6 straipsnis
   Leidimo turėtojas
   Leidimo turėtojas yra bendrovė „Monsanto Europe S.A.“ (Belgija), atstovaujanti „Monsanto Company“ (Jungtinės Amerikos Valstijos).
   7 straipsnis
   Galiojimas
   Šis sprendimas taikomas 10 metų nuo pranešimo apie jį dienos.
   8 straipsnis
   Adresatas
   Šis sprendimas skirtas „Monsanto Europe S.A.“, Avenue de Tervuren 270–272, 1150 Briuselis, Belgija.

      Priimta Briuselyje 2010 m. liepos 28 d.

            Komisijos vardu

         John DALLI

            Komisijos narys

      (1)  OL L 268, 2003 10 18, p. 1.

      (2)  OL L 106, 2001 4 17, p. 1.

      (3)  http://registerofquestions.efsa.europa.eu/roqFrontend/questionLoader?question=EFSA-Q-2006-020

      (4)  OL L 10, 2004 1 16, p. 5.

      (5)  OL L 275, 2009 10 21, p. 9.

      (6)  OL L 268, 2003 10 18, p. 24.

      (7)  OL L 287, 2003 11 5, p. 1.

      PRIEDAS
      a)   Pareiškėjas ir leidimo turėtojas

                  Pavadinimas

                  :

                  „Monsanto Europe S.A.“

                  Adresas

                  :

                  Avenue de Tervuren 270–272, 1150 Briuselis, Belgija

            Veikia „Monsanto Company“ (800 N. Lindbergh Boulevard, St. Louis, Missouri 63167, Jungtinės Amerikos Valstijos) vardu.
      b)   Produktų paskirtis ir specifikacija

                  1.

                  Maisto produktai ir maisto ingredientai, kurių sudėtyje yra kukurūzų MON-88Ø17–3 x MON-ØØ81Ø-6 arba kurie iš jų sudaryti, arba kurie iš jų pagaminti;

                  2.

                  pašarai, kurių sudėtyje yra kukurūzų MON-88Ø17–3 x MON-ØØ81Ø-6 arba kurie iš jų sudaryti, arba kurie iš jų pagaminti;

                  3.

                  kiti nei maistas ir pašarai produktai, kurių sudėtyje yra kukurūzų MON-88Ø17–3 x MON-ØØ81Ø-6 arba kurie iš jų sudaryti, naudojami ta pačia paskirtimi kaip bet kurie kiti kukurūzai, išskyrus auginimą.

            Genetiškai modifikuoti kukurūzai MON-88Ø17–3 x MON-ØØ81Ø-6, kaip aprašyta prašyme, yra gauti kryžminant kukurūzus, kurių sudėtyje yra MON-88Ø17–3 ir MON-ØØ81Ø-6 fragmentų, ir išreiškia Cry3Bb1 ir Cry1Ab baltymus, kurie suteikia apsaugą atitinkamai nuo kai kurių kietasparnių ir žvynasparnių kenkėjų, ir CP4 EPSPS baltymą, kuris suteikia toleranciją glifosato herbicidams.
      c)   Ženklinimas

                  1.

                  Laikantis Reglamento (EB) Nr. 1829/2003 13 straipsnio 1 dalyje bei 25 straipsnio 2 dalyje ir Reglamento (EB) Nr. 1830/2003 4 straipsnio 6 dalyje nustatytų konkrečių ženklinimo reikalavimų, „organizmo pavadinimas“ yra „kukurūzai“.

                  2.

                  Žodžiai „neskirti auginti“ įrašomi šio sprendimo 2 straipsnio b ir c punktuose nurodytų produktų, kurių sudėtyje yra kukurūzų MON-88Ø17–3 x MON-ØØ81Ø-6 arba kurie iš jų sudaryti, etiketėje ir prie tokių produktų pridedamuose dokumentuose.

            d)   Aptikimo metodas

                  —

                  Konkretaus įvykio realaus laiko kiekybine PGR pagrįstas metodas genetiškai modifikuotiems kukurūzams MON-88Ø17–3 ir MON-ØØ81Ø-6, įteisintas kukurūzams MON-88Ø17–3 x MON-ØØ81Ø-6.

                  —

                  Bendrijos etaloninės laboratorijos, įkurtos Reglamentu (EB) Nr. 1829/2003, įteisintas sėkloms ir paskelbtas tinklalapyje http://gmo-crl.jrc.ec.europa.eu/statusofdoss.htm

                  —

                  Etaloninė medžiaga – AOCS 0406-D (dėl MON-88Ø17–3), pateikta American Oil Chemists Society tinklalapyje http://www.aocs.org/tech/crm/ ir ERM®-BF413 (dėl MON-ØØ81Ø-6), pateikta Europos Komisijos Jungtinio tyrimų centro (JTC) Etaloninių medžiagų ir matavimų instituto (EMMI) tinklalapyje https://irmm.jrc.ec.europa.eu/rmcatalogue

            e)   Unikalus identifikatorius

      MON-88Ø17–3 x MON-ØØ81Ø-6.
      f)   Informacija, kurios reikalaujama pagal Biologinės įvairovės konvencijos Kartachenos biosaugos protokolo II priedą

      Biologinės saugos informacijos rinkimo, apdorojimo ir skleidimo centras, įrašo Nr.: žr. [užpildyti gavus pranešimą].
      g)   Produktų pateikimo rinkai, naudojimo arba tvarkymo sąlygos arba apribojimai

      Nereikalaujama.
      h)   Stebėsenos planas

      Poveikio aplinkai stebėsenos planas, parengtas pagal Direktyvos 2001/18/EB VII priedą.
      [Nuoroda: internete paskelbtas planas]
      i)   Rinkai pateikto žmonėms vartoti skirto maisto stebėsenos reikalavimai

      Nereikalaujama.

         Pastaba. Nuorodos į susijusius dokumentus laikui bėgant gali keistis. Visuomenė su šiais pakeitimais galės susipažinti nuolat atnaujinamame Bendrijos genetiškai modifikuoto maisto ir pašarų registre.


26.2.2016

               LT

               Europos Sąjungos oficialusis leidinys

               C 75/169

         P7_TA(2013)0292
   Prašymas atšaukti Parlamento narės Marine Le Pen imunitetą
   2013 m. liepos 2 d. Europos Parlamento sprendimas dėl prašymo atšaukti Marine Le Pen imunitetą (2012/2325(IMM))
   (2016/C 075/27)

      Europos Parlamentas,

               —

               atsižvelgdamas į 2012 m. lapkričio 26 d. Prancūzijos Respublikos teisingumo ministerijos perduotą prašymą atšaukti Marine Le Pen imunitetą, kuris yra susijęs su Liono apeliacinio teismo generalinio prokuroro 2012 m. lapkričio 7 d. prašymu ir kuris buvo paskelbtas per 2012 m. gruodžio 10 d. plenarinį posėdį,

               —

               išklausęs Marine Le Pen atstovaujančio B. Gollnisch paaiškinimų, kaip nurodyta Darbo tvarkos taisyklių 7 straipsnio 3 dalyje,

               —

               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,

               —

               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d., 2011 m. rugsėjo 6 d.ir 2013 m. sausio 17 d. sprendimus (1),

               —

               atsižvelgdamas į Prancūzijos Respublikos Konstitucijos 26 straipsnį,

               —

               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,

               —

               atsižvelgdamas į Teisės reikalų komiteto pranešimą (A7-0236/2013),

               A.

               kadangi Liono apeliacinio teismo generalinis prokuroras pateikė prašymą atšaukti Europos Parlamento narės Marine Le Pen imunitetą siekiant imtis teisinių veiksmų dėl įtarimo padarius nusižengimą;

               B.

               kadangi Protokolo Nr. 7 dėl Europos Sąjungos privilegijų ir imunitetų 9 straipsnyje nustatyta, kad Europos Parlamento nariai savo valstybės teritorijoje naudojasi imunitetais, kurie suteikiami tos valstybės parlamento nariams;

               C.

               kadangi Prancūzijos Respublikos Konstitucijos 26 straipsnyje numatyta, kad Prancūzijos parlamento nariai negali būti traukiami atsakomybėn dėl einant pareigas pareikštos nuomonės ar balsavimo;

               D.

               kadangi Marine Le Pen kaltinama neapykantos skatinimu, kurstymu diskriminuoti arba smurtauti prieš asmenų grupę dėl tikėjimo – veika, numatyta Prancūzijos teisės aktuose, t. y. 1881 m. liepos 29 d. įstatymo 24 straipsnio 8 pastraipoje, 23 straipsnio pirmoje pastraipoje, 42 straipsnyje ir 1982 m. liepos 29 d. įstatymo 82-625 93-3 straipsnyje, o bausmės už šią veiką nustatytos 1881 m. liepos 29 d. įstatymo 24 straipsnio 8, 10, 11, 12 pastraipose ir Baudžiamojo kodekso 131-26 straipsnio 2 ir 3 dalyse;

               E.

               kadangi veiksmai, kuriuos įtariama padariusi Marine Le Pen, nėra tiesiogiai ir akivaizdžiai susiję su jos, kaip Europos Parlamento narės, pareigų vykdymu ir nėra Europos Parlamento nariui einant pareigas pareikšta nuomonė ar balsavimas, kaip numatyta Protokolo Nr. 7 dėl Europos Sąjungos privilegijų ir imunitetų 8 straipsnyje;

               F.

               kadangi kaltinimas nėra susijęs su Marine Le Pen, kaip Europos Parlamento narės, pareigomis;

               G.

               kadangi nėra pagrindo taikyti fumus persecutionis prielaidos;

               1.

               nusprendžia atšaukti Marine Le Pen imunitetą;

               2.

               paveda Pirmininkui nedelsiant perduoti šį sprendimą ir atsakingo komiteto pranešimą Prancūzijos Respublikos teisingumo ministerijai ir Marine Le Pen.

      (1)  1964 m. gegužės 12 d. Sprendimas Wagner/Fohrmann ir Krier (101/63, [1964], Rink. p. 195); 1986 m. liepos 10 d. Sprendimas Wybot/Faure ir kt. (149/85, [1986], Rink. p. 2391); 2008 m. spalio 15 d. Sprendimas Mote/Parlamentas (T-345/05, [2008], Rink. p. II-2849); 2008 m. spalio 21 d. Sprendimas Marra/De Gregorio ir Clemente (sujungtos bylos C-200/07 ir C-201/07, [2008], Rink. p. I-7929); 2010 m. kovo 19 d. Sprendimas Gollnisch/Parlamentas (T-42/06, [2010], Rink. p. II-1135); 2011 m. rugsėjo 6 d. Sprendimas Patriciello (C-163/10, [2011], Rink. p. I-7565) ir 2013 rugsėjo 17 d. sprendimas Gollnisch/Parlamentas (sujungtos bylos T-346/11 ir T-347/11, [2010], Rink. p. II-1135).


title: 2016 m. gegužės 23 d. Tarybos sprendimas (ES) 2016/839 dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo sudarymo Europos Sąjungos vardu

text:
28.5.2016

               LT

               Europos Sąjungos oficialusis leidinys

               L 141/28

         TARYBOS SPRENDIMAS (ES) 2016/839
   2016 m. gegužės 23 d.
   dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 217 straipsnį, kartu su 218 straipsnio 6 dalies a punktu ir 218 straipsnio 8 dalies antra pastraipa, bei į 218 straipsnio 7 dalį,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą (1),
   kadangi:

               (1)

               2009 m. birželio 15 d. Taryba įgaliojo Komisiją pradėti derybas su Moldovos Respublika dėl naujo Sąjungos ir Moldovos Respublikos susitarimo, kuris pakeistų Partnerystės ir bendradarbiavimo susitarimą (2), sudarymo;

               (2)

               derybos buvo sėkmingai baigtos ir Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (toliau – Susitarimas) buvo parafuotas 2013 m. lapkričio 29 d.;

               (3)

               vadovaujantis Tarybos sprendimu 2014/492/ES (3), Susitarimas buvo pasirašytas 2014 m. birželio 27d., su sąlyga, kad bus sudarytas vėliau;

               (4)

               remiantis Sutarties dėl Europos Sąjungos veikimo 218 straipsnio 7 dalimi, tikslinga, kad Taryba įgaliotų Komisiją tvirtinti Susitarimo pakeitimus, kuriuos turi priimti Prekybos sudėties Asociacijos komitetas, laikantis Susitarimo 438 straipsnio 4 dalies, kaip siūlo Geografinių nuorodų pakomitetis pagal Susitarimo 306 straipsnį;

               (5)

               tikslinga nustatyti atitinkamas pagal Susitarimą saugomų geografinių nuorodų apsaugos procedūras;

               (6)

               Susitarimu neturėtų būti perduodamos teisės ar nustatomos prievolės, kuriomis būtų galima tiesiogiai remtis Sąjungos ar valstybių narių teismuose;

               (7)

               Susitarimas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimas (toliau – Susitarimas) (4).
   2 straipsnis
   Tarybos pirmininkas Sąjungos vardu pateikia Susitarimo 464 straipsnio 1 dalyje numatytą pranešimą (5).
   3 straipsnis
   Siekiant Susitarimo 306 straipsnio tikslų, Geografinių nuorodų pakomitečio sprendimais daromus Susitarimo pakeitimus Sąjungos vardu tvirtina Komisija. Jei suinteresuotosios šalys nesusitaria esant prieštaravimams, susijusiems su geografine nuoroda, Komisija priima poziciją, laikydamasi Europos Parlamento ir Tarybos reglamento (ES) Nr. 1151/2012 (6) 57 straipsnio 2 dalyje nustatytos tvarkos.
   4 straipsnis
   1.   Pagal Susitarimo V antraštinės dalies 9 skyriaus 3 poskirsnį „Geografinės nuorodos“ saugomą pavadinimą gali naudoti bet kuris veiklos vykdytojas, prekiaujantis atitinkamą specifikaciją atitinkančiais žemės ūkio produktais, maisto produktais, vynais, aromatizuotais vynais ar spiritiniais gėrimais.
   2.   Vadovaudamosi Susitarimo 301 straipsniu, valstybės narės ir Sąjungos institucijos užtikrina Susitarimo 297–300 straipsniuose numatytą apsaugą, taip pat suinteresuotajai šaliai paprašius.
   5 straipsnis
   Susitarimu neperduodamos teisės ar nenustatomos prievolės, kuriomis būtų galima tiesiogiai remtis Sąjungos ar valstybių narių teismuose.
   6 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. gegužės 23 d.

            Tarybos vardu

            Pirmininkė

         F. MOGHERINI

      (1)  2014 m. lapkričio 13 d. pritarimas (dar nepaskelbtas Oficialiajame leidinyje).

      (2)  Europos Bendrijų bei jų valstybių narių ir Moldovos Respublikos partnerystės ir bendradarbiavimo susitarimas (OL L 181, 1998 6 24, p. 3).

      (3)  2014 m. birželio 16 d. Tarybos sprendimas 2014/492/ES dėl Europos Sąjungos ir Europos atominės energijos bendrijos bei jų valstybių narių ir Moldovos Respublikos asociacijos susitarimo pasirašymo Europos Sąjungos vardu ir laikino taikymo (OL L 260, 2014 8 30, p. 1).

      (4)  Susitarimas buvo paskelbtas Europos Sąjungos oficialiajame leidinyje (OL L 260, 2014 8 30, p. 3) kartu su sprendimu dėl pasirašymo.

      (5)  Susitarimo įsigaliojimo datą Europos Sąjungos oficialiajame leidinyje paskelbs Tarybos generalinis sekretoriatas.

      (6)  2012 m. lapkričio 21 d. Europos Parlamento ir Tarybos reglamentas (ES) Nr. 1151/2012 dėl žemės ūkio ir maisto produktų kokybės sistemų (OL L 343, 2012 12 14, p. 1).


title: 2017 m. birželio 12 d. Tarybos sprendimas, kuriuo skiriamas Bendrijos augalų veislių tarnybos pirmininko pavaduotojas

text:
16.6.2017

               LT

               Europos Sąjungos oficialusis leidinys

               C 191/12

         TARYBOS SPRENDIMAS
   2017 m. birželio 12 d.
   kuriuo skiriamas Bendrijos augalų veislių tarnybos pirmininko pavaduotojas
   (2017/C 191/02)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 1994 m. liepos 27 d. Tarybos reglamentą (EB) Nr. 2100/94 dėl augalų veislių teisinės apsaugos Bendrijoje (1), ypač į jo 43 straipsnio 3 dalį,
   kadangi:

               (1)

               2012 m. kovo 19 d. sprendimu (2) Taryba atnaujino Bendrijos augalų veislių tarnybos (toliau – Tarnyba) pirmininko pavaduotojo Carlos PEREIRA GODINHO kadenciją;

               (2)

               Carlos PEREIRA GODINHO kadencija baigėsi 2017 m. kovo 31 d.;

               (3)

               2017 m. balandžio 12 d. Komisija, gavusi Tarnybos Administracinės tarybos nuomonę, pasiūlė Francesco MATTINA, vienintelį kandidatą Tarnybos pirmininko pavaduotojo pareigoms užimti,

         PRIĖMĖ ŠĮ SPRENDIMĄ:
   1 straipsnis
   1.   Francesco MATTINA skiriamas Bendrijos augalų veislių tarnybos (toliau – Tarnyba) pirmininko pavaduotoju penkerių metų laikotarpiui.
   2.   Francesco MATTINA kadencija prasideda nuo tos datos, kurią jis pradeda eiti pareigas. Dėl šios datos susitaria Tarnybos pirmininkas ir Administracinė taryba.
   2 straipsnis
   Tarnybos Administracinės tarybos pirmininkas įgaliojamas pasirašyti darbo sutartį su Francesco MATTINA.
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2017 m. birželio 12 d.

            Tarybos vardu

            Pirmininkas

         C. CAMILLERI

      (1)  OL L 227, 1994 9 1, p. 1.

      (2)  2012 m. kovo 19 d. Tarybos sprendimas, kuriuo atnaujinama Bendrijos augalų veislių tarnybos pirmininko pavaduotojo kadencija (OL C 82, 2012 3 21, p. 6).


title: 2015 m. balandžio 29 d. Europos Parlamento sprendimas (ES) 2015/1664 dėl Europos vaistų agentūros 2013 finansinių metų sąskaitų uždarymo

text:
2015 9 30

               LT

               Europos Sąjungos oficialusis leidinys

               L 255/269

      EUROPOS PARLAMENTO SPRENDIMAS (ES) 2015/1664
      2015 m. balandžio 29 d.
      dėl Europos vaistų agentūros 2013 finansinių metų sąskaitų uždarymo
      EUROPOS PARLAMENTAS,

                  —

                  atsižvelgdamas į Europos vaistų agentūros 2013 finansinių metų galutines metines finansines ataskaitas,

                  —

                  atsižvelgdamas į Audito Rūmų ataskaitą dėl Europos vaistų agentūros 2013 finansinių metų metinių finansinių ataskaitų su Agentūros atsakymais (1),

                  —

                  atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2013 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

                  —

                  atsižvelgdamas į Tarybos 2015 m. vasario 17 d. rekomendaciją dėl patvirtinimo, kad Agentūra įvykdė 2013 finansinių metų biudžetą (05304/2015 – C8–0054/2015),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (3),

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (4), ypač į jo 208 straipsnį,

                  —

                  atsižvelgdamas į 2004 m. kovo 31 d. Europos Parlamento ir Tarybos reglamentą (EB) Nr. 726/2004, nustatantį Bendrijos leidimų dėl žmonėms skirtų ir veterinarinių vaistų išdavimo ir priežiūros tvarką ir įsteigiantį Europos vaistų agentūrą (5), ypač į jo 68 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (6),

                  —

                  atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (7), ypač į jo 108 straipsnį,

                  —

                  atsižvelgdamas į Darbo tvarkos taisyklių 94 straipsnį ir į V priedą,

                  —

                  atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0075/2015),

         1.

            pažymi, kad Europos vaistų agentūros galutinėse metinėse finansinėse ataskaitose buvo pateikti Audito Rūmų ataskaitos priede nurodyti duomenys;

         2.

            pritaria Europos vaistų agentūros 2013 finansinių metų sąskaitų uždarymui;

         3.

            paveda Pirmininkui perduoti šį sprendimą Europos vaistų agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jis būtų paskelbtas Europos Sąjungos oficialiajame leidinyje (L serijoje).

               Pirmininkas

            Martin SCHULZ

               Generalinis sekretorius

            Klaus WELLE

         (1)  OL C 442, 2014 12 10, p. 193.

         (2)  Žr. 1 išnašą.

         (3)  OL L 248, 2002 9 16, p. 1.

         (4)  OL L 298, 2012 10 26, p. 1.

         (5)  OL L 136, 2004 4 30, p. 1.

         (6)  OL L 357, 2002 12 31, p. 72.

         (7)  OL L 328, 2013 12 7, p. 42.


title: 2016 m. liepos 12 d. Tarybos sprendimas (ES) 2016/1177 dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, pasirašymo Europos Sąjungos vardu ir laikino taikymo

text:
20.7.2016

               LT

               Europos Sąjungos oficialusis leidinys

               L 195/1

         TARYBOS SPRENDIMAS (ES) 2016/1177
   2016 m. liepos 12 d.
   dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, pasirašymo Europos Sąjungos vardu ir laikino taikymo
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 115 straipsnį kartu su 218 straipsnio 5 dalimi ir 8 dalies antra pastraipa,
   atsižvelgdama į Europos Komisijos pasiūlymą,
   kadangi:

               (1)

               2013 m. gegužės 14 d. Taryba įgaliojo Komisiją pradėti derybas su Monako Kunigaikštyste dėl Europos bendrijos ir Monako Kunigaikštystės susitarimo, numatančio priemones, lygiavertes nustatytoms Tarybos direktyvoje 2003/48/EB (1) (toliau – Susitarimas), pakeitimo siekiant atsižvelgti į naujausius įvykius pasaulyje, t. y. susitarimą skatinti automatinius informacijos mainus kaip tarptautinį standartą;

               (2)

               per tas derybas suderintas Protokolo, kuriuo iš dalies keičiamas Susitarimas (toliau – Pakeitimo protokolas), tekstas atitinka Tarybos priimtus derybų nurodymus, nes juo užtikrinama, kad susitarimu būtų atsižvelgiama į naujausius tarptautinius įvykius, susijusius su automatiniais informacijos mainais, visų pirma į Ekonominio bendradarbiavimo ir plėtros organizacijos (EBPO) parengtą visuotinį automatinių finansinių sąskaitų informacijos mokesčių klausimais mainų standartą. Sąjunga, jos valstybės narės ir Monako Kunigaikštystė aktyviai dalyvavo EBPO pasaulinio forumo veikloje siekdamos prisidėti prie to standarto rengimo ir įgyvendinimo. Susitarimo tekstas, iš dalies pakeistas Pakeitimo protokolu, yra teisinis pagrindas įgyvendinti visuotinį standartą Sąjungos ir Monako Kunigaikštystės santykiuose;

               (3)

               Pakeitimo protokolas turėtų būti pasirašytas;

               (4)

               atsižvelgiant į EBPO pasauliniame forume Monako Kunigaikštystės pateiktas rekomendacijas, Pakeitimo protokolas turėtų būti laikinai taikomas nuo 2017 m. sausio 1 d. iki tol, kol bus užbaigtos jam sudaryti reikalingos procedūros,

         PRIĖMĖ ŠĮ SPRENDIMĄ:
   1 straipsnis
   Įgaliojama Sąjungos vardu pasirašyti Protokolą, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, su sąlyga, kad jis bus sudarytas.
   Pakeitimo protokolo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Pakeitimo protokolą.
   3 straipsnis
   Jei laikomasi abipusiškumo principo, Pakeitimo protokolas laikinai taikomas nuo 2017 m. sausio 1 d. iki tol, kol bus užbaigtos jam sudaryti reikalingos procedūros.
   Tarybos pirmininkas Sąjungos vardu praneša Monako Kunigaikštystei apie ketinimą laikinai taikyti Pakeitimo protokolą nuo 2017 m. sausio 1 d., jei laikomasi abipusiškumo principo.
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 12 d.

            Tarybos vardu

            Pirmininkas

         P. KAŽIMÍR

      (1)  OL L 19, 2005 1 21, p. 55.


title: 2014/854/ES: 2014 m. lapkričio 7 d. Tarybos sprendimas, kuriuo nustatoma pozicija, kurios turi būti laikomasi Europos Sąjungos vardu Jungtinių Tautų Europos ekonomikos komisijos administraciniame komitete, dėl naujos taisyklės dėl šoninio smūgio į stulpą projekto ir dėl tos taisyklės pakeitimo projekto

text:
29.11.2014

               LT

               Europos Sąjungos oficialusis leidinys

               L 344/20

         TARYBOS SPRENDIMAS
   2014 m. lapkričio 7 d.
   kuriuo nustatoma pozicija, kurios turi būti laikomasi Europos Sąjungos vardu Jungtinių Tautų Europos ekonomikos komisijos administraciniame komitete, dėl naujos taisyklės dėl šoninio smūgio į stulpą projekto ir dėl tos taisyklės pakeitimo projekto

      (2014/854/ES)

   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 114 straipsnį kartu su 218 straipsnio 9 dalimi,
   atsižvelgdami į Europos Komisijos pasiūlymą,
   kadangi:

               (1)

               Tarybos sprendimu 97/836/EB (1) Sąjunga prisijungė prie Jungtinių Tautų Europos ekonomikos komisijos (JT EEK) susitarimo dėl suvienodintų techninių normų priėmimo ratinėms transporto priemonėms, įrangai ir dalims, kurios gali būti montuojamos ir (arba) naudojamos ratinėse transporto priemonėse, ir pagal tas normas suteiktų patvirtinimų abipusio pripažinimo sąlygų (pataisytas 1958 m. susitarimas);

               (2)

               standartizuotais naujos JT EEK taisyklės dėl suderintų nuostatų dėl motorinių transporto priemonių patvirtinimo, kiek tai susiję su atsparumu šoniniam smūgiui į stulpą, projekto, taip pat naujos JT EEK taisyklės dėl suderintų nuostatų dėl motorinių transporto priemonių patvirtinimo, kiek tai susiję su atsparumu šoniniam smūgiui į stulpą, pakeitimo projekto reikalavimais ketinama pašalinti technines pataisyto 1958 m. susitarimo šalių prekybos variklinėmis transporto priemonėmis ir jų sudėtinėmis dalimis kliūtis ir užtikrinti, kad tokiomis transporto priemonėmis ir sudėtinėmis dalimis būtų pasiektas aukštas saugumo ir apsaugos lygis;

               (3)

               reikėtų nustatyti, poziciją, kurios Sąjungos vardu turėtų būti laikomasi dėl tos JT EEK taisyklės projekto priėmimo ir dėl tos taisyklės pakeitimo projekto pataisyto 1958 m. susitarimo administraciniame komitete,

         PRIĖMĖ ŠĮ SPRENDIMĄ:
   1 straipsnis
   Pozicija, kurios turi būti laikomasi Europos Sąjungos vardu pataisyto 1958 m. susitarimo administraciniame komitete – balsuoti už naujos JT EEK taisyklės dėl suderintų nuostatų dėl motorinių transporto priemonių patvirtinimo, kiek tai susiję su jų atsparumu šoniniam smūgiui į stulpą, projektą, pateiktą dokumente ECE TRANS/WP.29/2014/79, taip pat už tos taisyklės pakeitimo projektą, pateiktą dokumente ECE TRANS/WP.29/2014/80.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. lapkričio 7 d.

            Tarybos vardu

            Pirmininkas

         P. C. PADOAN

      (1)  1997 m. lapkričio 27 d. Tarybos sprendimas 97/836/EB siekiant Europos bendrijos prisijungimo prie Jungtinių Tautų Europos ekonomikos komisijos susitarimo dėl vienodų ratinių transporto priemonių, įrengimų ir dalių, kurios gali būti sumontuotos ir (arba) naudojamos ratinėse transporto priemonėse, techninių nurodymų ir dėl šių nurodymų pagrindu suteiktų leidimų abipusio pripažinimo sąlygų (pataisytas 1958 m. susitarimas) (OL L 346, 1997 12 17, p. 78).


title: 2005/3/: 2005 m. birželio 9 d.  ELPA šalių nuolatinio komiteto sprendimas Nr. 3/2005/SC, dėl galimybės visuomenei susipažinti su ELPA dokumentais ir panaikinantis  2002 m. gegužės 30 d.  ELPA šalių nuolatinio komiteto sprendimą Nr. 2/2002/SC

text:
6.4.2006

               LT

               Europos Sąjungos oficialusis leidinys

               L 98/80

         ELPA ŠALIŲ NUOLATINIO KOMITETO SPRENDIMAS

   Nr. 3/2005/SC
   2005 m. birželio 9 d.
   dėl galimybės visuomenei susipažinti su ELPA dokumentais ir panaikinantis 2002 m. gegužės 30 d. ELPA šalių nuolatinio komiteto sprendimą Nr. 2/2002/SC
   ELPA ŠALIŲ NUOLATINIS KOMITETAS,
   Atsižvelgdamas į 2002 m. gegužės 30 d. ELPA šalių nuolatinio komiteto Sprendimą Nr. 2/2002/SC dėl galimybės visuomenei susipažinti su dokumentais, kuris panaikinamas,
   Pripažindamas visuomenės interesą laisvai susipažinti su dokumentais pagal aiškiai nustatytą teisinę sistemą, įskaitant galiojančius nacionalinius įstatymus,
   Atsižvelgdamas į tai, kad tvarkant prašymus susipažinti su dokumentais atvirumo principas yra taikomas didžiausia įmanoma apimtimi,
   NUSPRENDĖ:
   1 straipsnis
   Šio sprendimo priede išvardyti dokumentai tampa prieinami visuomenei ELPA sekretoriatui paskelbus juos savo tinklavietėje.
   2 straipsnis
   1.   Kiekvienas asmuo gali prašyti galimybės susipažinti su EEE susijusiais dokumentais (toliau – dokumentai), parengtais arba gautais ELPA sekretoriato ir kuriuos turi ELPA sekretoriatas.
   2.   Galimybė susipažinti su dokumentu suteikiama, jeigu nėra taikomi šiuose straipsniuose nurodyti apribojimai.
   3 straipsnis
   1.   Galimybė susipažinti su dokumentu nesuteikiama, jeigu dokumento atskleidimas pakenktų apsaugai:

               a)

               visuomenės interesų, susijusių su: visuomenės saugumu, gynyba ir kariniais reikalais, tarptautinis santykiais, ELPA valstybės finansų, pinigų arba ekonomine politika,

               b)

               individo privatumo ir neliečiamumo, ypač pagal asmens duomenų apsaugą reglamentuojančius ELPA valstybių galiojančius nacionalinius teisės aktus.

         2.   Galimybė susipažinti su dokumentu nesuteikiama, jeigu dokumento atskleidimas pakenktų apsaugai:

               a)

               fizinių arba juridinių asmenų komercinių interesų, įskaitant intelektinę nuosavybę,

               b)

               teismo proceso ir teisinės pagalbos,

               c)

               inspekcijų, tyrimo ir audito tikslų.

         3.   Galimybė susipažinti su vidaus naudojimui parengtu dokumentu, susijusiu su klausimu, dėl kurio nebuvo priimtas sprendimas, nesuteikiama, jeigu dokumento atskleidimas pakenktų sprendimų priėmimo procesui.
   4.   Galimybė susipažinti su dokumentu, kuriame pareikšta vidaus reikmėms skirta nuomonė, esanti svarstymų ir preliminarių konsultacijų dalimi, nesuteikiama netgi priėmus sprendimą, jeigu dokumento atskleidimas pakenktų sprendimų priėmimo procesui.
   5.   Kalbant apie trečiųjų šalių dokumentus, perduotus ELPA sekretoriatui, ELPA sekretoriatas konsultuojasi su trečiąja šalimi, siekdamas nustatyti, ar taikytina šio straipsnio 1 ir 2 dalyje nustatyta išimtis, nebent būtų akivaizdu, kad dokumentas gali arba negali būti atskleistas.
   6.   Šio straipsnio 2–4 dalyse numatytais atvejais galimybė susipažinti su dokumentu vis tiek suteikiama, iš dalies arba visiškai, jeigu ELPA valstybės sutaria, kad dokumento atskleidimas yra labai svarbus visuomenės interesams.
   4 straipsnis
   ELPA valstybė narė gali prašyti ELPA sekretoriato neatskleisti šios valstybės parengtų dokumentų be jos išankstinio sutikimo.
   5 straipsnis
   Jei kuri nors iš išimčių yra taikoma tik kai kurioms dokumento dalims, likusios dokumento dalys yra išduodamos.
   6 straipsnis
   1.   Prašymai susipažinti su dokumentu pateikiami bet kokia rašytine forma, įskaitant elektroninę, anglų kalba ir pakankamai tiksliai suformuluoti, kad ELPA sekretoriatas galėtų identifikuoti dokumentą.
   2.   Jeigu prašymas nėra pakankamai tikslus, ELPA sekretoriatas kreipiasi į prašymo pateikėją, kad šis patikslintų prašymą, ir padeda jam tai padaryti, pavyzdžiui, suteikdamas informaciją pagal 11 straipsnį.
   3.   Tuo atveju, kai prašymas susijęs su labai ilgu dokumentu, arba su daug dokumentų, ELPA sekretoriatas gali neformaliai pasitarti su prašymo pateikėju, kad būtų surastas teisingas sprendimas.
   7 straipsnis
   1.   Prašymas susipažinti su dokumentu nagrinėjamas nedelsiant. Prašymo pateikėjui išsiunčiamas patvirtinimas apie prašymo gavimą.
   2.   ELPA sekretoriatas pateikia prašymą tvirtinti ELPA valstybėms, nebent galima užtikinti, kad ELPA valstybės suteiktų arba nesuteiktų galimybę susipažinti su dokumentu. ELPA valstybės nedelsdamos priima sprendimą.
   3.   Gavęs ELPA valstybių atsakymą, ELPA sekretoriatas informuoja prašymo pateikėją, kad jam suteikiama galimybė susipažinti su prašomu dokumentu, ir suteikia šią galimybę pagal 10 straipsnį arba raštu nurodo visiško arba dalinio atsisakymo priežastį bei informuoja prašymo pateikėją apie jo arba jos teisę perduoti prašymą ELPA šalių nuolatiniam komitetui.
   4.   Jeigu ELPA sekretoriatas negali pateikti atsakymo prašymo pateikėjui per 12 darbo dienų nuo prašymo užregistravimo dienos, prašymo pateikėjas raštu informuojamas apie vėlavimą ir kada galima tikėtis sprendimo. Prašymo pateikėjas informuojamas apie jo arba jos teisę perduoti prašymą ELPA šalių nuolatiniam komitetui, jeigu jis arba ji negavo atsakymo per priimtiną laikotarpį.
   5.   Visiško arba dalinio atsisakymo atveju prašymo pateikėjas gali per 15 darbo dienų nuo ELPA sekretoriato atsakymo gavimo perduoti prašymą ELPA šalių nuolatiniam komitetui.
   6.   Jeigu ELPA sekretoriatas nesugeba atsakyti per priimtiną laikotarpį nuo prašymo užregistravimo dienos, prašymo pateikėjas turi teisę perduoti prašymą ELPA šalių nuolatiniam komitetui.
   8 straipsnis
   Prašymas nedelsiant perduodamas ELPA šalių nuolatiniam komitetui. Jeigu galimybė susipažinti su dokumentu iš dalies arba visiškai nesuteikiama, apie tai pranešama prašymo pateikėjui išdėstant atsisakymo priežastis rašytiniame atsakyme.
   9 straipsnis
   Bet kurio dokumento klasifikacija (labai konfidencialu, konfidencialu, riboto naudojimo) pati savaime nereiškia, kad visuomenei nesuteikiama galimybė su juo susipažinti vėliau.
   10 straipsnis
   1.   Prašymo pateikėjas turi galimybę susipažinti su dokumentu arba vietoje, arba gaudamas jo kopiją, įskaitant elektroninę, jeigu tokia yra. Kopijų gamybos ir siuntimo išlaidas gali tekti apmokėti prašymo pateikėjui. Šis mokestis neturi būti didesnis nei realios kopijų gamybos ir siuntimo išlaidos. Susipažinimas su dokumentu vietoje, mažiau nei 20 puslapių A4 formato kopijų ir, jei yra, tiesioginė prieiga prie elektroninės dokumento formos yra nemokami.
   2.   Jeigu ELPA sekretoriatas jau paskelbė dokumentą, ir prašymo pateikėjui jis yra lengvai prieinamas, ELPA sekretoriatas gali įgyvendinti įsipareigojimą suteikti galimybę susipažinti su dokumentu, informuodamas prašymo pateikėją, kaip galima gauti prašomą dokumentą.
   11 straipsnis
   1.   ELPA sekretoriatas tvarko dokumentų registrą. Galimybė susipažinti su registre esančių dokumentų sąrašu suteikiama pateikus prašymą. Nuorodos į dokumentus yra nedelsiant įtraukiamos į registrą.
   2.   Registre pateikiamas kiekvieno dokumento nuorodos numeris, tema ir (arba) trumpas dokumento turinio aprašymas, data, kada dokumentas buvo gautas arba sudarytas ir užregistruotas registre. Nuorodos sudaromos taip, kad nepakenktų 3 straipsnyje minėtų interesų apsaugai.
   12 straipsnis
   ELPA sekretoriatas teikia informaciją ir pagalbą piliečiams nurodydamas, kaip ir kur galima pateikti prašymus susipažinti su dokumentais.
   13 straipsnis
   Šiuo sprendimu nepažeidžiamos jokios galiojančios autorių teisių normos, kurios gali riboti trečiosios šalies teisę atkurti arba naudoti paskelbtus dokumentus.
   14 straipsnis
   2002 m. gegužės 30 d. ELPA šalių nuolatinio komiteto sprendimas Nr. 2/2002/SC panaikinamas.
   15 straipsnis
   Šis sprendimas įsigalioja 2005 m. spalio 1 d.
   16 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   17 straipsnis
   Šį sprendimą galima peržiūrėti per metus nuo jo įsigaliojimo dienos.

      Priimta Briuselyje, 2005 m. birželio 9 d.

            Nuolatinio komiteto vardu

            Pirmininkas

         Bjørn T. GRYDELAND

            Generalinis sekretorius

         William ROSSIER

      PRIEDAS
      SU EEE SUSIJĘ ELPA DOKUMENTAI, KURIE TURI BŪTI PRIEINAMI VISUOMENEI INTERNETU

                  EEE susitarimas ir su ELPA susiję susitarimai:

                              —

                              EEE susitarimo, Institucijos ir Teismo susitarimo ir Nuolatinio komiteto susitarimo originalai

                              —

                              EEE susitarimas dėl plėtros

                              —

                              Suvestinė EEE susitarimo redakcija

                              —

                              Suvestinė EEE susitarimo priedų ir protokolų redakcija

                              —

                              Suvestinė Institucijos ir Teismo susitarimo redakcija

                              —

                              Suvestinė Nuolatinio komiteto susitarimo redakcija

                  Institucijų priimti dokumentai:

                              —

                              EEE Tarybos priimti sprendimai

                              —

                              EEE jungtinio komiteto priimti sprendimai

                                          —

                                          EEE jungtinio parlamentinio komiteto rezoliucijos

                                          —

                                          EEE patariamojo komiteto rezoliucijos

                                          —

                                          ELPA patariamojo komiteto nuomonės

                                          —

                                          EEE ir ELPA komentarai

                  Darbotvarkės:

                              —

                              EEE Tarybos

                              —

                              EEE jungtinio komiteto

                              —

                              EEE jungtinio komiteto pakomitečių (susitarus su Komisija)

                              —

                              ELPA šalių nuolatinio komiteto

                              —

                              ELPA šalių nuolatinio komiteto pakomitečių

                              —

                              ELPA šalių nuolatinio komiteto darbo grupių

                              —

                              ELPA parlamentinio komiteto

                              —

                              EEE jungtinio parlamentinio komiteto

                              —

                              ELPA patariamojo komiteto

                              —

                              EEE patariamojo komiteto

                  Išvados:

                              —

                              EEE Tarybos

                              —

                              ELPA šalių nuolatinio komiteto

                              —

                              ELPA šalių nuolatinio komiteto pakomitečių

                              —

                              EEE jungtinio komiteto (susitarus su Komisija)

                              —

                              Jungtinio pakomitečio (susitarus su Komisija)

                  Ataskaitos:

                              —

                              ELPA parlamentinio komiteto

                              —

                              EEE jungtinio parlamentinio komiteto

                              —

                              ELPA patariamojo komiteto

                              —

                              EEE patariamojo komiteto

                  Informaciniai dokumentai:

                              —

                              EEE jungtinio komiteto metinė ataskaita

                              —

                              Pirmininkavimo ELPA darbo programa

                              —

                              Su EEE susijusi statistika, sudaryta ELPA statistikos tarnybos

                              —

                              EEE jungtinio komiteto priimtų sprendimų sąrašas

                              —

                              Numatomų pranešimų pagal 103 straipsnį sąrašas

                              —

                              EEE jungtinio komiteto sprendimų su konstitucinėmis nuostatomis sąrašas

                              —

                              Celex numerių sąrašas

                              —

                              EB teisės aktų, Bendrijos nurodytų kaip svarbių EEE, pasiūlymų sąrašas

                              —

                              Priimto EB acquis, Bendrijos nurodyto kaip svarbaus EEE, ir EB acquis, jau įvardyto kaip svarbaus EEE visų EEE ELPA valstybių narių EEE ELPA ekspertų, sąrašas

                              —

                              EEE jungtinio komiteto pakomitečių rezultatų suvestinės

                              —

                              Pranešimas spaudai

                              —

                              ELPA informaciniai leidiniai

                  EEE finansinis mechanizmas:

                              —

                              EEE finansinio mechanizmo taisyklės ir procedūros

                              —

                              EEE finansinio mechanizmo gairės

                              —

                              Susitarimo memorandumai dėl EEE finansinio mechanizmo

                  Norvegijos finansinis mechanizmas:

                              —

                              Norvegijos finansinio mechanizmo taisyklės ir procedūros

                              —

                              Norvegijos finansinio mechanizmo gairės

                              —

                              Susitarimo memorandumai dėl Norvegijos finansinio mechanizmo